Airbnb

Airbnb, Inc. on Ameerika ettevõte, mis tegeleb samanimelisel veebiplatvormil lühi- ja pikaajalise kodumajutuse vahendamisega üle maailma. Ettevõte tegutseb maaklerina ja võtab broneeringutelt vahendustasu. Ettevõtte asutasid 2008. aastal Brian Chesky, Nathan Blecharczyk ja Joe Gebbia. Airbnb on lühend selle ettevõtte algsest nimest AirBedandBreakfast.com. Airbnb on tuntuim ettevõte lühiajalise majutuse rendiks. Korterikaaslased ja endised koolivennad Brian Chesky ja Joe Gebbia kolisid 2007. aasta oktoobris San Franciscosse. Seal tuli neil mõte panna oma elutuppa õhkmadrats ja muuta see hommikusöögiga öömajaks. 2008. aastal liitus nendega Chesky kunagine korterikaaslane Nathan Blecharczyk, kellega koos loodi ettevõte AirBed & Breakfast. Seega sai Blecharczykist ettevõtte kolmas kaasasutaja ja ka tehnoloogiajuht. Nad lõid veebilehe, mis pakkus lühiajalist majutust ja hommikusööki neile, kellel polnud võimalik küllastunud turul hotelli broneerida. Veebileht AirBedandBreakfast.com avalikustati 11. augustil 2008. Esimesed kliendid tulid 2008. aasta suvel, kui toimus Industrial Designers Society of America korraldatud tööstusdisaini konverents, mille ajal oli reisijatel raske linnas öömaja leida. 2009. aasta märtsis oli veebilehel 10 000 kasutajat ja 2500 majutuspakkumist. 2009. aasta märtsis sai ettevõtte nimeks Airbnb.com, et vältida segadust õhkmadratsitega. Selleks ajaks pakkusid majutused rendiks juba terveid tube, kortereid ja kinnisvara. 2011. aastal võitis Airbnb South by Southwesti konverentsil parima rakenduse auhinna. 2012. aasta novembris käivitas Airbnb 23 linna reisijuhi "Neighborhoods", mis aitas reisijatel teatud kriteeriumite ja isiklike eelistuste alusel valida naabruskonda, kus peatuda. 2013. aasta oktoobriks oli Airbnb alates ettevõtte asutamisest (2008. aasta augustist) teenindanud üheksat miljonit külalist. 2015. aastal, kui Ameerika Ühendriikide ettevõtetele kehtestatud piirangud Kuubal leevenesid, siis oli Airbnb üks esimestest ettevõtetest, kes Kuubale laienes. 2016. aasta novembris käivitati uus rubriik "kogemused", mille kaudu inimesed said veebiplatvormi kasutada oma reisi jaoks tegevuste leidmiseks ja broneerimiseks. 2017. aasta mais tõi ettevõte koos Hearst Communicationsiga turule ajakirja "Airbnbmag". 2019. aasta oktoobris oli saavutatud tase, kus Airbnb vahendatud majutusteenust kasutas öiti keskmiselt kaks miljonit inimest. Lisaks käivitas Airbnb sama aasta ülemaailmsel loomade päeval (4. oktoobril) uue eraldiseisva "kogemuste" kategooria, mis keskendus loomadega seotud kogemustele. Koroonapandeemia ajal vähenes broneeringute maht mõnes linnas koguni 96%, kuid paljudes maapiirkondades broneeringute maht samal ajal ka tõusis. Ettevõte lubas võõrustajatele kompenseerida 250 miljonit dollarit, et hüvitada pandeemia tõttu külaliste tühistamised. Ühtlasi koondas ettevõte pandeemia tõttu ligikaudu 1900 töötajat ehk umbes 25% oma tööjõust Ameerikas, Euroopas ja Aasias. 10. detsembril 2020 sai ettevõte avaliku pakkumise kaudu aktsiaseltsiks, kaasates 3,5 miljardit dollarit. Platvormil pakuti võõrustajatele 238 miljoni dollari väärtuses aktsiaid hinnaga 68 dollarit aktsia kohta. 2022. aasta märtsis peatas Airbnb äritegevuse Venemaal ja Valgevenes Venemaa sissetungi tõttu Ukrainasse ning sellega kaasnenud sanktsioonide pärast. 2022. aasta mais lõpetas Airbnb oma tegevuse Hiinas, sest seal kehtis null-COVID-poliitika ning samuti nõudis Hiina valitsus, et Airbnb saadaks neile külaliste kohta üksikasjalikku teavet nende jälgimiseks. Pärast seda, kui 2020. aasta augustis koroonapandeemia tõttu olid platvormil üüritud majutuskohtades peod ajutiselt keelatud, teatas Airbnb 2022. aasta juunis, et keelab oma platvormi kaudu renditavates majutuskohtades peod ja üritused jäädavalt. Seda seisukohta toetavad võõrustajad ja ka nende naabrid, kes kaebasid ebameeldivuste üle Airbnb poolt pakutavatel kinnistutel. 2022. aasta augustis võttis Airbnb kasutusele vastava tehnoloogia selle keelu jõustamiseks. 2024. aasta märtsis teatas Airbnb sisekaamerate keelustamisest veebilehelt üüritavatel kinnistutel, mis jõustus sama aasta 30. aprillil. Muudatused hõlmavad ka nõuet, et võõrustajad peavad avalikustama müramõõtmisseadmete kasutamise. 2011. aasta oktoobris rajas Airbnb oma esimese rahvusvahelise kontori Londonis. 2012. aasta alguses avas Airbnb kontorid Pariisis, Milanos, Barcelonas, Kopenhaagenis, Moskvas ja São Paulos. Lisaks olid kontorid selleks ajaks ka San Franciscos, Londonis, Hamburgis ja Berliinis. 2013. aasta septembris teatas ettevõte, et rajab oma Euroopa peakorteri Iirimaale Dublinisse. 2012. aasta novembris avas Airbnb kontori Sydneys. Ühtlasi teatas Airbnb siis ka oma plaanist hakata teenust osutama Tais ja Indoneesias. 2012. aasta detsembris avas Airbnb kontori Singapuris. 2022. aasta aprillis kehtestas Airbnb peaaegu kõigile oma töötajatele piiramatu kaugtöö reeglid. "Airbnb Inc". Bloomberg. Vaadatud 8. mail 2024. Cadwalladr, Carole (16. september 2013). ""Airbnb: the travel revolution in our spare rooms"". The Guardian. Vaadatud 8. mail 2024. Thompson, Ben (1. juuli 2015). ""Airbnb and the Internet Revolution"". Stratechery. Vaadatud 8. mail 2024. Aydin, Rebecca (20. september 2019). ""How 3 guys turned renting air mattresses in their apartment into a $31 billion company, Airbnb"". Business Insider. Vaadatud 8. mail 2024. ""New License to Explore: Airbnb's Nathan Blecharczyk '05"". Harvard Alumni. 10. september 2015. Vaadatud 8. mail 2024. Geron, Tomio (7. märts 2021). ""From Crash Pad To Pizza Profitable, Start-Up Eyes Budget Travel Market"". The Wall Street Journal. Vaadatud 8. mail 2024. Drell, Lauren (25. detsember 2011). ""How Do Co-Founders Meet? 17 Startups Tell All"". Mashable. Vaadatud 8. mail 2024. Rao, Leena (4. märts 2009). ""Y Combinator's Airbed And Breakfast Casts A Wider Net For Housing Rentals As AirBnB"". TechCrunch. Vaadatud 8. mail 2024. Black, Tiffany (15. märts 2011). ""Airbnb Mobile App Stands Out at SXSW"". Inc. Vaadatud 8. mail 2024. Roy, Jessica (13. november 2012). ""Introducing Airnbn Neighbourhoods, a Local Guide for Travelers Deciding Where to Stay"". The Observer. Vaadatud 8. mail 2024. Lawler, Ryan (20. oktoober 2013). ""Airbnb Has Now Served 9M Guests Since Being Founded, Up From €M At The End Of Last Year"". TechCrunch. Vaadatud 8. mail 2024. Olorunnipa, Toluse (11. mai 2015). ""Cuba Is Fastest-Growing Market for Airbnb as Obama Cracks Door"". Bloomberg. Vaadatud 8. mail 2024. Lynley, Matthew (17. november 2016). ""Airbnb is turning itself into an `experience` machine beyond just booking places to stay"". TechCrunch. Vaadatud 8. mail 2024. Stiehm, Carleigh (22. mai 2017). ""Hearst Magazines' New Airbnbmag Encourages Readers to Be at Home in the World"". Hearst Communications. Vaadatud 8. mail 2024. Lastoe, Stacey (30. september 2019). ""British couple spends $11,800 on Airbnb rental that doesn't exist"". CNN. Vaadatud 8. mail 2024. Glusac, Elaine (3. oktoober 2019). ""New Airbnb Excursions to Focus on Animals"". The New York times. Vaadatud 8. mail 2024. Rana, Preetika (12. märts 2020). ""Airbnb Bookings Plunge Amid Coronavirus Pandemic"". The Wall Street Journal. Vaadatud 8. mail 2024. Gao, Michelle (6. august 2020). ""Rural Airbnb bookings are surging as vacationers look to escape the coronavirus"". CNBC. Vaadatud 8. mail 2024. Coleman, Justine (30. märts 2020). ""Airbnb plans $250M payout for hosts who lost money amid pandemic"". The Hill. Vaadatud 8. mail 2024. Yurieff, Kaya (5. mai 2020). ""Airbnb is laying off 25% of its employees"". CNN. Vaadatud 8. mail 2024. Allyn, Bobby (10. detsember 2020). ""Airbnb Now A $100 Billion Company After Stock Market Debut Sees Stock Price Double"". NPR. Vaadatud 8. mail 2024. Hu, Krystal (10. detsember 2020). ""Airbnb hosts see windfall from wild IPO gains"". Reuters. Vaadatud 8. mail 2024. Sweney, Mark (4. märts 2022). ""Airbnb suspends all operations in Russia and Belarus"". The Guardian. Vaadatud 8. mail 2024. Bosa, Deirde (23. mai 2022). ""Airbnb is closing its domestic business in China, source say"". CNBC. Vaadatud 9. mail 2024. ""Airbnb to quit China as lockdowns restrict tourism"". BBC News. 23. mai 2022. Vaadatud 9. mail 2024. Griffith, Erin (27. oktoober 2020). ""Airbnb Fights Its `Party House Problem` "". The New York Times. Vaadatud 9. mail 2024. ""Airbnb permanently bans parties and events around the world"". BBC News. 29. juuni 2022. Vaadatud 9. mail 2024. ""Exclusive: Airbnb rolls out new anti-party tech to prevent unapproved gatherings"". Fast Company. 16. august 2022. Vaadatud 9. mail 2024. Malik, Aisha (11. märts 2024). ""Airbnb is banning indoor security cameras inside its listings"". TechCrunch. Vaadatud 9. mail 2024. Quinn, James (2. oktoober 2011). ""Airbnb set to expand with London office"". The Daily Telegraph. Vaadatud 9. mail 2024. Wauters, Robin (26. jaanuar 2012). ""Airbnb: 5 Million Nights Booked, Opening 6 New International Offices In Q1 2012"". TechCrunch. Vaadatud 9. mail 2024. Wauters, Robin (17. oktoober 2011). ""Airbnb Checks In With Springstar For International Expansion"". TechCrunch. Vaadatud 9. mail 2024. Barry, Aoife (13. september 2013). ""Airbnb to open European HQ in Dublin"". TheJournal.ie. Vaadatud 9. mail 2024. Ong, Josh (2. november 2012). ""Airbnb launches in Australia with new office in Sydney, coming soon to Thailand and Indonesia"". The Next Web. Vaadatud 9. mail 2024. Russell, Jon (12. november 2012). ""Airbnb targets 2 million properties in Asia as it begins introducing local customer support"". The Next Web. Vaadatud 9. mail 2024. Hsu, Andrea (28. aprill 2023). ""Airbnb let its workers live and work anywhere. Spoiler: They're loving it"". All Things Considered. Vaadatud 9. mail 2024.